CELEX: C2007/140/71
Language: fi
Date: 2007-06-23 00:00:00
Title: Asia T-160/07: Kanne 7.5.2007 — Lancôme v. SMHV — CMS Hasche Sigle (COLOR EDITION)

23.6.2007   
            
            
               FI
            
            
               Euroopan unionin virallinen lehti
            
            
               C 140/43
            
         Kanne 7.5.2007 — Lancôme v. SMHV — CMS Hasche Sigle (COLOR EDITION)
   (Asia T-160/07)
   (2007/C 140/71)
   Kannekirjelmän kieli: ranska
   Asianosaiset
   
      Kantaja: Lancôme Parfums et Beauté & Cie (Pariisi, Ranska) (edustaja: asianajaja E. Baud)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: CMS Hasche Sigle (Köln, Saksa)
   Vaatimukset
   
               —
            
            
               SMHV:n toisen valituslautakunnan 26.2.2007 asiassa R 231/2006-2 tekemä päätös on kumottava.
            
         
               —
            
            
               Vastaaja ja tarvittaessa väliintulija on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Rekisteröity yhteisön tavaramerkki, jonka mitättömäksi julistamista on vaadittu: sanamerkki ”COLOR EDITION” luokkaan 3 kuuluville tavaroille — yhteisön tavaramerkki nro 2 965 804
   
      Yhteisön tavaramerkin haltija: kantaja
   
      Yhteisön tavaramerkin mitättömäksi julistamista koskevan vaatimuksen esittäjä: CMS Hasche Sigle
   
      Mitättömyysosaston ratkaisu: mitättömäksi julistamista koskevan vaatimuksen hylkääminen
   
      Valituslautakunnan ratkaisu: mitättömyysosaston päätöksen kumoaminen
   
      Kanneperusteet: neuvoston asetuksen N:o 40/94 (1) 55 artiklan 1 kohdan a alakohdan rikkominen siltä osin kuin valituslautakunta on katsonut, että CMS Hasche Siglen esittämä kumoamista koskeva vaatimus voitiin tutkia, ja mainitun asetuksen 7 artiklan 1 kohdan c alakohdan rikkominen siltä osin kuin riidanalaisessa päätöksessä katsottiin, että riidan kohteena oleva tavaramerkki ”COLOR EDITION” oli kuvaileva.
   
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).